ཚོགས་འདུ་འདིའི་གྲོས་གཞི་གཅིག་ལ་བོད་ཀྱི་རིག་གཞུང་སྐོར་བགྲོ་གླེང་གནང་རྒྱུ་རེད།དེའི་སྐབས་དགོངས་འཆར་དང་གྲོས་གཞི་མང་པོ་ཞིག་གི་ནང་ང་ཚོར་རིག་གཞུང་གང་ཡོད་པ་དེ་འཛིན་སྐྱོང་སྤེལ་གསུམ་བྱེད་རྒྱུའི་ཐོག་སྲོལ་རྒྱུན་གྱི་དགོན་སྡེ་དང་བཤད་གྲྭ་ཁག་གི་ནང་འཛིན་སྐྱོང་སྤེལ་གསུམ་བྱེད་རྒྱུ་དང་།དེ་བཞིན་སློབ་གྲྭ་ཁག་གི་ནང་དང་མང་ཚོགས་ནང་ང་ཚོའི་རིག་གཞུང་གི་ནང་དོན་དུ་གྱུར་བའི་ལྟ་སྒོམ་སྤྱོད་གསུམ་དང་འབྲེལ་བའི་སློབ་གསོ་སྤྲོད་སྟངས།དེ་དང་འབྲེལ་བའི་ཐོག་ནས་ཤེས་ཡོན་ནང་བོད་པའི་རིག་གཞུང་དང་འབྲེལ་བའི་སློབ་གསོ་སྤྲོད་སྟངས།སྒྱུ་རྩལ་ལ་སོགས་པ་དེ་ཚོའི་ཐོག་ནས་རིག་གཞུང་མི་ཉམས་རྒྱུན་འཛིན་བྱེད་རྒྱུ་དང་།ད་བར་གང་ཡོད་པ་དེ་དག་མི་ཉམས་པ་དང་བཟོ་ལས་སྒྱུ་རྩལ་གྱི་བརྒྱུད་པ་མི་ཉམས་པ་བྱེད་རྒྱུ།གལ་ཆེན་པོ་ཞིག་ལ་བོད་ཀྱི་སྐད་ཡིག་མི་ཉམས་རྒྱུན་འཛིན་བྱེད་རྒྱུ་དང་སྐད་ཡིག་ཕྱུག་ཏུ་གཏོང་རྒྱུ།དེ་བཞིན་གང་ཡོད་པ་དེ་མི་ཉམས་རྒྱུན་འཛིན་བྱེད་དགོས་རྒྱུ་ཧ་ཅང་གལ་ཆེན་པོ་རེད།དེའི་ཐོག་ལ་གནང་དང་གནང་བཞིན་པ་རེད།ཅེས་ལན་འདེབས་གནང་།